3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และบริการ

บริษัทดำเนินธุรกิจงานรับเหมาก่อสร้างตั้งแต่ปี 2531 โดยในช่วงแรกนั้น
บริษัทเริ่มต้นจากการเป็นผู้รับเหมาและเน้นงานก่อสร้างโรงงานอุตสาหกรรมเป็นหลัก
ต่อมาบริษัทได้ขยายธุรกิจรับเหมาก่อสร้างให้ครอบคลุมอาคารประเภทอื่นๆ ด้วย
ซึ่งมีมูลค่าก่อสร้างตั้งแต่โครงการขนาดกลางไปจนถึงงานก่อสร้างขนาดใหญ่และอาคารประเภทอื่นๆ
ด้วย เช่น ศูนย์การค้า อาคารสำนักงาน และอาคารสูงเพื่อพักอาศัย รวมถึงโรงงานผลิตไฟฟ้า
โดยการให้บริการรับเหมาก่อสร้างดังกล่าวครอบคลุมถึงงานวิศวกรรมโยธาและงานติดตั้งงานระบบวิศวกรรมต่างๆ
โดยบริษัทมีนโยบายที่จะรับงานเป็นผู้รับเหมาหลัก
ซึ่งจะทำให้บริษัทได้รับค่าก่อสร้างและเงื่อนไขการชำระเงินที่ดีกว่า
รวมทั้งสามารถควบคุมคุณภาพการก่อสร้างได้อย่างมีประสิทธิภาพ ทั้งนี้
บริษัทจะว่าจ้างผู้รับเหมาช่วงสำหรับงานบางประเภท ได้แก่ งานเสาเข็ม
งานติดตั้งระบบไฟฟ้าและระบบประปา งานโครงหลังคาเหล็ก และงานอลูมิเนียม
นอกจากนี้บริษัทยังรับงานรับเหมาก่อสร้างในรูปแบบกิจการร่วมค้า (Joint Venture)
ซึ่งเป็นการทำสัญญาร่วมกันทำงานกับผู้ประกอบการรายอื่น
โดยจะมีการแบ่งผลประโยชน์ตามอัตราส่วนมูลค่าการลงทุนของแต่ละบริษัท
ซึ่งในปัจจุบันบริษัทมีการรับเหมาก่อสร้างในรูปแบบกิจการร่วมค้า 3 โครงการ คือ กิจการร่วมค้า
ไทยโพลีคอนส์ และแหลมทองพัทลุง, กิจการร่วมค้า ไทยโพลีคอนส์ พี.เอส.เอ็ม และ
กิจการร่วมค้า ไทยโพลีคอนส์ เอส แอนด์ วี

ในการคัดเลือกโครงการที่จะเข้าร่วมการประมูล บริษัทจะคำนึงถึงปัจจัยที่สำคัญต่างๆ เช่น
ผลตอบแทนที่คาดว่าจะได้รับ ความน่าเชื่อถือและความสามารถในการชำระเงินเจ้าของโครงการ
ประเภทและขนาดโครงการ ระยะเวลาการดำเนินงาน
ปริมาณงานก่อสร้างที่ยังไม่ได้ส่งมอบของบริษัท แหล่งเงินทุน และความพร้อมของบุคลากร เป็นต้น

รายละเอียดของการก่อสร้างแต่ละประเภทมีดังนี้

1. งานก่อสร้างอาคารสูงเพื่อที่พักอาศัยและศูนย์การค้า

ปัจจุบันอาคารสูงเพื่อที่พักอาศัยในเขตกรุงเทพมหานครมีการขยายตัวอย่างรวดเร็ว
เนื่องจากพฤติกรรมของผู้บริโภคที่นิยมอาศัยในเขตเมือง อยู่ใกล้ระบบขนส่งมวลชน และมีราคาไม่สูง
ซึ่งงานก่อสร้างอาคารสูงเพื่อที่พักอาศัยส่วนมากจะตั้งอยู่ในเขตกรุงเทพมหานครและปริมณฑล
ส่วนงานก่อสร้างศูนย์การค้าตั้งอยู่ทั้งในเขตกรุงเทพมหานคร และหัวเมืองใหญ่
ลูกค้าของงานก่อสร้างประเภทดังกล่าวจะเป็นผู้พัฒนาอสังหาริมทรัพย์ที่มีชื่อเสียง
และผู้ประกอบการค้าปลีกสมัยใหม่ (Modern Trade) เช่น อินเด็กซ์ลิฟวิ่งมอลล์ เป็นต้น

ตัวอย่างผลงานโครงการก่อสร้างอาคารสูงเพื่อที่พักอาศัยของบริษัทที่สำคัญซึ่งก่อสร้างแล้วเสร็จ

  หน่วย: ล้านบาท

  --------------- -------------------- --------------------- ----------------
  ชื่อโครงการ       เจ้าของโครงการ        ระยะเวลาการดำเนินงาน   มูลค่าการก่อสร้าง

  1. The Room     บมจ. แลนด์ แอนด์ เฮ้าส์  1 ก.พ. 49 ถึง 31 ต.ค.  305.54
                                       50                    

  2. The Bangkok  บมจ. แลนด์ แอนด์ เฮ้าส์  1 ก.พ. 47 ถึง พ.ย. 48  332.00

  3. Navin Court  Dr. Ukrit            25 เม.ย. 41 ถึง 31     11.35
                  Mongkolnavin         ต.ค. 41               
  --------------- -------------------- --------------------- ----------------

ตัวอย่างผลงานโครงการก่อสร้างศูนย์การค้าของบริษัทที่สำคัญซึ่งก่อสร้างแล้วเสร็จ

หน่วย: ล้านบาท

  ------------------------ ------------------ --------------------- ---------------
  ชื่อโครงการ                เจ้าของโครงการ      ระยะเวลาการดำเนินงาน   มูลค่าการก่อสร้าง

  1. อินเด็กซ์ลิฟวิ่งมอลล์        อินเด็กซ์ลิฟวิ่งมอลล์     27 ก.ค. 51 ถึง 2 พ.ย.  128.93
  สาขารังสิต                                    51                    

  2. อินเด็กซ์ลิฟวิ่งมอลล์        อินเด็กซ์ลิฟวิ่งมอลล์     20 ส.ค. 50 ถึง 17 มี.ค. 129.00
  สาขาขอนแก่น                                  51                    

  3. อินเด็กซ์ลิฟวิ่งมอลล์        อินเด็กซ์ลิฟวิ่งมอลล์     16 มิ.ย. 50 ถึง 12 ม.ค. 145.00
  สาขาชลบุรี                                    51                    

  4. อินเด็กซ์ลิฟวิ่งมอลล์        อินเด็กซ์ลิฟวิ่งมอลล์     1 มี.ค. 50 ถึง 1 ก.ย.   131.00
  สาขาอุดรธานี                                  50                    

  5. อินเด็กซ์ลิฟวิ่งมอลล์        อินเด็กซ์ลิฟวิ่งมอลล์     16 ส.ค. 49 ถึง 15 ก.พ. 130.34
  สาขาพิษณุโลก                                  50                    

  6. อินเด็กซ์ลิฟวิ่งมอลล์ สาขา   อินเด็กซ์ลิฟวิ่งมอลล์     2 พ.ค. 48 ถึง 30 พ.ย.  180.75
  บางใหญ่                                      48                    

  7. อินเด็กซ์ลิฟวิ่งมอลล์        อินเด็กซ์ลิฟวิ่งมอลล์     1 ก.ย. 48 ถึง 5 ส.ค.   159.75
  สาขาเชียงใหม่                                 49                    

  8. Agriculture Product   Agriculture        16 มิ.ย. 44 ถึง 16 ก.พ. 6.67
  Display Center           Product Display    45                    
  Nakornnayok              Center                                   
  ------------------------ ------------------ --------------------- ---------------

2. งานก่อสร้างอาคารสำนักงานขนาดใหญ่และอาคารโรงพยาบาล

บริษัทดำเนินธุรกิจรับเหมาก่อสร้างอาคารสำนักงานขนาดใหญ่ ซึ่งประกอบไปด้วย อาคารสำนักงาน
อาคารจอดรถ และถนนรอบอาคาร รวมถึงการรับเหมาก่อสร้างอาคารโรงพยาบาล
โดยกลุ่มลูกค้าดังกล่าวมีทั้งภาคเอกชน และภาครัฐบาล

ตัวอย่างผลงานโครงการก่อสร้างอาคารสำนักงานขนาดใหญ่ของบริษัทที่สำคัญซึ่งก่อสร้างแล้วเสร็จ

  หน่วย: ล้านบาท

  --------------------- ------------------- --------------------- ---------------
  ชื่อโครงการ             เจ้าของโครงการ       ระยะเวลาการดำเนินงาน   มูลค่าการก่อสร้าง

  1. คณะรัฐศาสตร์ 12      มหาวิทยาลัยรามคำแหง   22 ม.ค. 50 ถึง 19 ก.ค. 300.10
  รามคำแหง                                  52                    

  2. อาคารบริการและบริหาร มหาวิทยาลัยรามคำแหง   28 ส.ค. 45 ถึง 27 ก.ย. 71.70
                                            45                    

  3. มหาวิทยาลัยปทุมธานี    มหาวิทยาลัยปทุมธานี     18 เม.ย. 38 ถึง 31     75.14
                                            ส.ค. 43               
  --------------------- ------------------- --------------------- ---------------

ตัวอย่างผลงานโครงการก่อสร้างอาคารโรงพยาบาลของบริษัทที่สำคัญซึ่งก่อสร้างแล้วเสร็จ

  หน่วย: ล้านบาท

  --------------------- ------------------ --------------------- ---------------
  ชื่อโครงการ             เจ้าของโครงการ      ระยะเวลาการดำเนินงาน   มูลค่าการก่อสร้าง

  1. โรงพยาบาลกรุงเทพ    โรงพยาบาลกรุงเทพ    20 ก.ย. 47 ถึง 18 มี.ค. 142.13
  ภูเก็ต                                     48                    
  --------------------- ------------------ --------------------- ---------------

3. งานก่อสร้างคลังสินค้า โรงงานอุตสาหกรรม และโรงงานผลิตไฟฟ้า

บริษัทดำเนินธุรกิจรับเหมาก่อสร้างคลังสินค้า โรงงานอุตสาหกรรม และโรงผลิตไฟฟ้า ให้แก่
บริษัทผู้ประกอบการทั้งในประเทศ และบริษัทข้ามชาติที่มาดำเนินธุรกิจในประเทศไทย
โดยงานก่อสร้างคลังสินค้า โรงงานอุตสาหกรรม และโรงผลิตไฟฟ้า ประกอบด้วย อาคารโรงงาน
อาคารโรงงานไฟฟ้า อาคารคลังสินค้า อาคารสำนักงาน ระบบสาธารณูปโภคต่าง ๆ เช่น ถนน
ระบบไฟฟ้า และระบบน้ำประปา เป็นต้น รวมทั้งสิ่งปลูกสร้างอื่นซึ่งเป็นส่วนประกอบ เช่น
โรงจอดรถ เป็นต้น โดย

ลักษณะงานก่อสร้างคลังสินค้า โรงงานอุตสาหกรรม และโรงผลิตไฟฟ้าดังกล่าว แบ่งเป็น 2 ลักษณะ
คือ

1. งานก่อสร้างตามแบบ คือ ดำเนินการก่อสร้างตามแบบที่ผู้ว่าจ้างกำหนด

2. งานแบบเบ็ดเสร็จ (Turnkey Contract) คือ
บริษัทจะให้บริการครบวงจรตั้งแต่การออกแบบโครงสร้าง และการก่อสร้าง
ซึ่งจะทำให้บริษัทสามารถเสนอรูปแบบและวิธีการก่อสร้างที่เหมาะสมกับความต้องการของลูกค้า
ประหยัดต้นทุน และลดระยะเวลาการก่อสร้าง

ตัวอย่างผลงานโครงการก่อสร้างคลังสินค้า โรงงานอุตสาหกรรม
และโรงผลิตไฟฟ้าของบริษัทที่สำคัญซึ่งก่อสร้างแล้วเสร็จ

  หน่วย: ล้านบาท

+---------------------+----------------+------------------+-----------+
| ชื่อโครงการ           | เจ้าของโครงการ  | ระย              | มูลค่า      |
|                     |                | ะเวลาการดำเนินงาน | การก่อสร้าง |
+=====================+================+==================+===========+
| 1. PTTAR MARINE     | PTT Aromatics  | 10 มี.ค. 51 ถึง 31 | 37.87     |
| CONTROL BLDG.       | and Refining   | ส.ค. 51          |           |
|                     | PLC.           |                  |           |
+---------------------+----------------+------------------+-----------+
| 2. TOYOTA Asia      | TOYOTA         | 22 ธ.ค. 49 ถึง 25 | 62.58     |
| Pacific             |                | ธ.ค. 50          |           |
| Headquarter,        |                |                  |           |
| Bangkok             |                |                  |           |
+---------------------+----------------+------------------+-----------+
| 3. TLP Cogeneration | TLP            | 10 ก.ย. 44 ถึง 14 | 24.85     |
| Plant               | Cogeneration   | พ.ค. 45          |           |
|                     | Co., Ltd.      |                  |           |
+---------------------+----------------+------------------+-----------+
| 4. Nestle’ Factory  | Nestle         | 10 พ.ค. 43 ถึง 31 | 15.61     |
| Navanakorn          | (Thailand)     | มี.ค. 44          |           |
| Patumtani           |                |                  |           |
|                     | Co., Ltd.      |                  |           |
+---------------------+----------------+------------------+-----------+
| 5. Philips Semi     | Philips Semi   | 25 เม.ย. 43 ถึง   | 25.15     |
| Conductor           | Conductor      | 25 พ.ย. 43       |           |
+---------------------+----------------+------------------+-----------+
| 6. MEYER Industry   | MEYER Industry | 25 มี.ค. 42 ถึง 30 | 12.61     |
| Limited (MEYER II)  |                | มี.ค. 43          |           |
+---------------------+----------------+------------------+-----------+
| 7. Fujistu General  | Fujistu        | 1 ก.ค. 41 ถึง 25  | 21.81     |
| (Thailand)          | General        | ก.พ. 42          |           |
|                     | (Thailand)     |                  |           |
+---------------------+----------------+------------------+-----------+
| 8.                  | บจก.           | 1 ส.ค. 39 ถึง 31  | 148.50    |
| โรงงานอายิโนะโมะโต๊ะ  | อายิโนะโมะโต๊ะ   | ต.ค. 41          |           |
| กำแพงเพชร           |                |                  |           |
+---------------------+----------------+------------------+-----------+
| 9. โรงงานนิตโต       | บจก. นิตโต      | 1 ก.พ. 41 ถึง 15  | 45.59     |
| เคนโกะ แมททีเรียล     | เคนโกะ         | ก.ค. 41          |           |
| (ประเทศไทย) อยุธยา   |                |                  |           |
|                     | แมททีเรียล       |                  |           |
|                     | (ประเทศไทย)    |                  |           |
+---------------------+----------------+------------------+-----------+
| 10. Logistics       | Logistics      | 1 ธ.ค. 40 ถึง 31  | 25.50     |
| Alliance (Thailand) | Alliance       | พ.ค. 41          |           |
| Factory Rayong      | (Thailand)     |                  |           |
|                     | Co., Ltd.      |                  |           |
+---------------------+----------------+------------------+-----------+
| 11. OJI Carbonless  | บจก. โอจิ       | 15 พ.ค. 40 ถึง 15 | 59.59     |
| Copy Paper Plant    | เปเปอร์         | ก.ค. 41          |           |
|                     |                |                  |           |
|                     | (ไทยแลนด์)      |                  |           |
+---------------------+----------------+------------------+-----------+
| 12. Thai Wire &     | Thai Wire &    | 15 พ.ค. 41 ถึง 16 | 6.31      |
| Cabin Services      | Cabin          | ก.ค. 41          |           |
| Factory             |                |                  |           |
|                     | Services Co.,  |                  |           |
|                     | Ltd.           |                  |           |
+---------------------+----------------+------------------+-----------+
| 13. Siam Yachiyo    | Siam Yachiyo   | 15 มี.ค. 40 ถึง 1  | 11.73     |
| Factory             | Co., Ltd.      | ก.ค. 40          |           |
+---------------------+----------------+------------------+-----------+
| 14. Cataler Factory | Siam Aisin     | 1 ธ.ค. 39 ถึง 15  | 6.27      |
|                     | Co., Ltd.      | มี.ค. 40          |           |
+---------------------+----------------+------------------+-----------+
| 15. Nisshinbo       | Nisshinbo      | 1 ต.ค. 39 ถึง 31  | 25.55     |
| Somboon Automotive  | Somboon        | ส.ค. 40          |           |
| Factory             | Automotive     |                  |           |
|                     | Co., Ltd.      |                  |           |
+---------------------+----------------+------------------+-----------+

4. งานก่อสร้างเพื่อตกแต่งและปรับปรุงอาคารทั้งภายในและภายนอก

บริษัทดำเนินธุรกิจรับเหมาก่อสร้างซึ่งเป็นการนำเทคโนโลยีและวัสดุสมัยใหม่
เพื่อตกแต่งและปรับปรุงอาคารทั้งภายในและภายนอก เช่น งานตกแต่งสถานีรถไฟฟ้าใต้ดิน
งานปรับปรุงอาคารต้อนรับของโรงพยาบาลกรุงเทพ เป็นต้น

ตัวอย่างผลงานโครงการงานก่อสร้างเพื่อตกแต่งและปรับปรุงอาคารทั้งภายในและภายนอกของบริษัทที่สำคัญซึ่งก่อสร้างแล้วเสร็จ

  หน่วย: ล้านบาท

  ------------------------ ---------------------------------------------- --------------------- ---------------
  ชื่อโครงการ                เจ้าของโครงการ                                  ระยะเวลาการดำเนินงาน   มูลค่าการก่อสร้าง

  1. ปรับปรุงอาคารทรงงาน ณ   กรมช่างโยธาทหารอากาศกองบัญชาการสนับสนุนทหารอากาศ   7 ธ.ค. 50 ถึง 5 ธ.ค.   94.00
  รร.การบิน กำแพงแสน                                                       51                    

  2.                       กรมการขนส่งทางอากาศ                             29 ก.ย. 50 ถึง 1 พ.ย.  35.00
  ปรับปรุงอาคารที่ประทับรับเด็จ                                                  51                    
  ท่าอากาศยานนราธิวาส                                                                             

  3. งานปรับปรุง DROP OFF    บมจ.กรุงเทพดุสิตเวชการ                            1 ต.ค. 50 ถึง 28 ก.พ.  33.98
  AREA FOR A-1 & D                                                        51                    
  รพ.กรุงเทพ                                                                                     

  4. งานปรับปรุง รพ.กรุงเทพ   บมจ.กรุงเทพดุสิตเวชการ                            14 มี.ค. 49 ถึง 30 ส.ค. 62.00
  ซ.ศูนย์วิจัย กทม.                                                           50                    
  ------------------------ ---------------------------------------------- --------------------- ---------------

3.2 การตลาดและการแข่งขัน

  3.2.1 กลยุทธ์ทางการตลาด

บริษัทกำหนดกลยุทธ์การแข่งขัน โดยมุ่งเน้นการส่งมอบงานก่อสร้างที่มีคุณภาพตรงตามเวลาที่กำหนด
และควบคุมต้นทุนค่าก่อสร้างให้อยู่ในระดับที่เหมาะสม
เพื่อให้บริษัทเติบโตอย่างยั่งยืนภายใต้ภาวะการณ์แข่งขันที่รุนแรง
กลยุทธ์การแข่งขันและนโยบายในการดำเนินธุรกิจของบริษัทสามารถสรุปได้ดังนี้

1. คุณภาพของงานรับเหมาก่อสร้างของบริษัท

บริษัทมีคณะผู้บริหารที่มีประสบการณ์ด้านรับเหมาก่อสร้างเฉลี่ยนานกว่า 21 ปี
มีความรู้ความชำนาญในการก่อสร้างและมีความเข้าใจในธุรกิจรับเหมาก่อสร้างเป็นอย่างดี
และมีชื่อเสียงเป็นที่ยอมรับในอุตสาหกรรมก่อสร้าง
และบริษัทมีความสามารถในการก่อสร้างให้กับโครงการที่ต้องการความเที่ยงตรง
และความปลอดภัยสูง เช่น โครงการก่อสร้างโรงงานผลิตกระแสไฟฟ้า เป็นต้น นอกจากนี้
นับแต่บริษัทเริ่มจัดตั้งในปี 2531 บริษัทได้รับเหมาก่อสร้างมากว่า 100 โครงการ
ซึ่งมีมูลค่าโครงการรวมกว่า 6,500 ล้านบาท ผลงานที่ผ่านมาของบริษัทมีคุณภาพ
สามารถส่งมอบงานได้ตามกำหนด ซึ่งสร้างความพึงพอใจให้กับลูกค้า
จึงทำให้ลูกค้ามีความไว้วางใจและว่าจ้างให้บริษัทรับเหมาก่อสร้างในโครงการต่อไป
รวมทั้งลูกค้ายังแนะนำลูกค้ารายอื่นให้กับบริษัทอีกด้วย

  2. ความสามารถของทีมงานก่อสร้าง

แผนกพัฒนาสัญญาของบริษัททำหน้าที่ประเมินราคาก่อสร้าง
ซึ่งมีความเชี่ยวชาญและมีประสบการณ์ทำงาน
ทำให้ที่ผ่านมาบริษัทไม่เคยประเมินราคาก่อสร้างผิดพลาดจนส่งผลให้บริษัทประสบปัญหาขาดทุน
ส่วนด้านการก่อสร้างบริษัทมีทีมวิศวกรที่มีความรู้
และความสามารถในการบริหารจัดการโครงการก่อสร้างให้สามารถก่อสร้างแล้วเสร็จตามกำหนด
และควบคุมให้ต้นทุนการก่อสร้างให้อยู่ในระดับที่เหมาะสม
ส่วนด้านพนักงานรายวันซึ่งทำหน้าที่ก่อสร้าง บริษัทได้กำหนดให้
ผู้จัดการโครงการต้องอบรมพนักงานทุกคนก่อนเข้าทำงาน ซึ่งจะเป็นการแจ้งความคืบหน้า
การระวังอันตราย ซึ่งเป็นการช่วยลดอุบัติเหตุ และสามารถเพิ่มประสิทธิภาพการทำงานได้
นอกจากนี้ บริษัทมีนโยบายที่จะจ้างผู้รับเหมาช่วงเฉพาะที่มีผลงานที่มีคุณภาพ ส่งมอบงานตรงเวลา
และมีความเชี่ยวชาญเฉพาะด้าน เช่น งานโครงหลังคาเหล็ก และงานหน้าต่างอลูมิเนียม เป็นต้น

3. การบริหารจัดการองค์กรได้ตามมาตรฐาน ISO 9001 : 2008

บริษัทได้นำระบบการบริหารจัดการองค์กรตามมาตรฐานสากลมาใช้ในการบริหารงาน
โดยบริษัทได้การรับรองมาตรฐาน 9001:2008 จากสถาบัน BUREAU VERITAS Certification
ในด้านระบบการจัดการด้านคุณภาพ สำหรับงานก่อสร้างและงานวิศวกรรม ตั้งแต่วันที่ 19
พฤศจิกายน 2551 ซึ่งการนำระบบดังกล่าวมาใช้
ทำให้บริษัทสามารถบริหารจัดการทรัพยากรในด้านต่าง ๆ ได้อย่างมีประสิทธิภาพ

4. การบริหารจัดการทรัพยากรอย่างมีประสิทธิภาพ

บริษัทมีระบบการจัดซื้อจัดจ้างที่มีประสิทธิภาพ และโปร่งใส กล่าวคือ
บริษัทจะเปรียบเทียบราคาจำหน่ายอุปกรณ์และวัสดุก่อสร้าง และราคาค่าก่อสร้างของผู้รับเหมาช่วง
เพื่อควบคุมต้นทุนการก่อสร้างให้อยู่ในระดับที่เหมาะสม นอกจากนี้ บริษัทมีการบริหารจัดการอุปกรณ์
และวัสดุก่อสร้าง โดยการใช้ประโยชน์จากอุปกรณ์ และวัสดุก่อสร้างอย่างคุ้มค่า
และหากบริษัทมีวัสดุก่อสร้างเหลือใช้จากโครงการก่อนและยังอยู่ในสภาพดี
บริษัทจะนำวัสดุก่อสร้างนั้นมาใช้กับโครงการอื่นต่อไป จากการบริหารจัดการดังกล่าว
ทำให้บริษัทสามารถแข่งขันในตลาดที่มีการแข่งขันด้านราคาสูง เช่น ตลาดก่อสร้างคอนโดมิเนียม
เป็นต้น

5. ความเชื่อมั่นของฐานะทางการเงินที่มั่นคง

บริษัทมีนโยบายบริหารจัดการทางการเงินให้มีสภาพคล่องและสัดส่วนหนี้สินต่อส่วนของผู้ถือหุ้นในระดับที่เหมาะสม
เพื่อลดความเสี่ยงในการดำเนินธุรกิจ และสร้างความเชื่อมั่นให้กับลูกค้า ผู้จัดจำหน่ายวัสดุก่อสร้าง
และผู้รับเหมาช่วง

6. การคัดเลือกโครงการและลูกค้า

บริษัทจะให้ความสำคัญกับการคัดเลือกโครงการที่จะเข้าร่วมประมูล
โดยบริษัทจะให้ความสำคัญกับความน่าเชื่อถือ ฐานะทางการเงินของผู้ว่าจ้าง
และอัตรากำไรที่บริษัทคาดว่าจะได้รับจากโครงการนั้น
รวมถึงการเลือกกลุ่มลูกค้าในอุตสาหกรรมต่างๆ ที่บริษัทจะเข้าร่วมประมูล
ซึ่งจากที่ผู้บริหารให้ความสำคัญกับเรื่องดังกล่าว ทำให้บริษัทไม่ประสบปัญหาทางการเงิน
และการเลือกลูกค้านั้น ทำให้บริษัทมีกลุ่มลูกค้าเฉพาะ (Niche Market) ได้แก่
โครงการก่อสร้างของภาครัฐในพื้นที่สามจังหวัดชายแดนภาคใต้

  ลักษณะลูกค้า

บริษัทมีรายได้จากการก่อสร้างทั้งในประเทศและต่างประเทศ บริษัทแบ่งลูกค้าของบริษัทออกเป็น 2
กลุ่ม ดังนี้

กลุ่มที่ 1 ภาคเอกชน ได้แก่ บริษัทพัฒนาอสังหาริมทรัพย์ ผู้ประกอบการอุตสาหกรรม
และผู้ประกอบการค้าปลีกสมัยใหม่ (Modern Trade)
ซึ่งลูกค้าของบริษัทเหล่านี้เป็นลูกค้าที่มีชื่อเสียง และมีฐานะทางการเงินดี ทั้งนี้
เนื่องจากผลงานที่ผ่านมาของบริษัทมีคุณภาพ และบริษัทส่งมอบงานได้ทันกำหนด
ประกอบกับบริษัทได้สร้างความสัมพันธ์ที่ดีกับลูกค้า
ทำให้บริษัทได้รับโครงการเพิ่มเติมจากลูกค้าเดิมอยู่เสมอ

กลุ่มที่ 2 ภาครัฐ ได้แก่ หน่วยงานราชการ และมหาวิทยาลัยรัฐบาล
กลุ่มลูกค้าภาครัฐเป็นกลุ่มลูกค้าที่ไม่มีความเสี่ยงด้านการชำระเงิน
โดยในการเข้าร่วมประมูลงานของภาครัฐนั้นจะมีการกำหนดคุณสมบัติของผู้เข้าร่วมประมูลตามข้อกำหนดของแต่ละหน่วยงานราชการ
เช่น ทุนจดทะเบียนชำระแล้ว และมูลค่างานก่อสร้างที่ผ่านมากับหน่วยงานราชการ เป็นต้น

ช่องทางการจำหน่าย

ฝ่ายการตลาดของบริษัททำหน้าที่ติดต่อประสานงานกับลูกค้าโดยตรง
เมื่อบริษัทได้รับเอกสารเชิญเข้าร่วมประมูลงาน หรือบริษัทมีความสนใจเข้าร่วมประมูลงาน
ฝ่ายการตลาดของบริษัทจะทำหน้าที่ติดต่อประสานงานขอเอกสารต่างๆ เช่น แบบก่อสร้าง
และข้อกำหนดการก่อสร้างต่างๆ เป็นต้น และทำการประเมินปริมาณงานและมูลค่าการก่อสร้าง
เพื่อยื่นเอกสารประมูลงานต่อไป

3.2.2 ภาวะอุตสาหกรรมและการแข่งขัน

  ภาวะอุตสาหกรรม

อุตสาหกรรมก่อสร้างของไทยในช่วงต้นปี 2552 หดตัวลงต่อเนื่องจากปีก่อนหน้า
โดยมีสาเหตุสำคัญจากภาวะเศรษฐกิจที่ถดถอย และปัญหาทางการเมือง อย่างไรก็ตาม
การผลักดันโครงการขนาดเล็กในพื้นที่ต่างๆ ทั่วประเทศภายใต้แผนกระตุ้นเศรษฐกิจระยะที่ 1
และระยะที่ 2 (หรือแผนปฏิบัติการไทยเข้มแข็งปี 2555: SP2) ของรัฐบาล
ทำให้การลงทุนก่อสร้างภาครัฐขยายตัวค่อนข้างดีในไตรมาส 2 และ 3 ของปี 2552 สำหรับในปี
2553 ภาคก่อสร้างเป็นสาขาหนึ่งที่ถูกคาดว่าจะมีแนวโน้มขยายตัวได้ค่อนข้างดี
โดยนอกเหนือจากความคาดหวังที่จะมีการลงทุนของรัฐ ภายใต้โครงการไทยเข้มแข็งเพิ่มขึ้นแล้ว
การก่อสร้างภาคเอกชนก็อาจได้รับแรงหนุนจากการฟื้นตัวของการก่อสร้างประเภทที่อยู่อาศัยและค้าปลีกด้วยเช่นกัน
ตลาดก่อสร้างปี 2552 มีมูลค่าลดลง แม้ปริมาณงานก่อสร้างใกล้เคียงกับปีก่อน

สำหรับสถานการณ์ในช่วงไตรมาส 4 ปี 2552 เริ่มมีทิศทางปรับตัวดีขึ้น
โดยตลาดที่อยู่อาศัยได้รับผลบวกจากการเร่งตัดสินใจซื้อของผู้บริโภคก่อนที่มาตรการทางด้านภาษีเพื่อกระตุ้นภาคอสังหาริมทรัพย์บางส่วนจะสิ้นสุดในช่วงปลายปี
2552 รวมทั้งอัตราดอกเบี้ยและราคาวัสดุก่อสร้างที่ยังไม่สูงมาก
อีกทั้งความเชื่อมั่นของผู้พัฒนาอสังหาริมทรัพย์ที่ปรับตัวดีขึ้น ทำให้มีการเปิดตัวโครงการใหม่ๆ
โดยเฉพาะคอนโดมิเนียมระดับกลางถึงบนในพื้นที่ใจกลางเมือง และติดแนวรถไฟฟ้า อย่างไรก็ตาม
การก่อสร้างภาคอุตสาหกรรมน่าจะยังคงได้รับผลกระทบจากภาวะเศรษฐกิจ
และปัญหาความไม่ชัดเจนด้านกฎหมาย และหลักเกณฑ์ในการลงทุนที่เกี่ยวกับปัญหาสิ่งแวดล้อม สุขภาพ
และชุมชน ดังเช่นปัญหาในพื้นที่มาบตาพุด สำหรับการลงทุนก่อสร้างของภาครัฐ แม้ภาพรวมในปี
2552 จะขยายตัวค่อนข้างดี จากมาตรการกระตุ้นเศรษฐกิจภายใต้แผนปฏิบัติการไทยเข้มแข็ง
(SP2) แต่ยังประสบปัญหาความล่าช้าในการเบิกจ่ายงบประมาณของหน่วยราชการต่างๆ
แต่ถึงกระนั้น ด้วยฐานที่ต่ำในไตรมาสสุดท้ายของปีก่อนหน้า
คาดว่าจะมีผลให้การก่อสร้างภาครัฐในไตรมาส 4 ปี 2552 ยังคงขยายตัว

สำหรับภาพรวมการลงทุนในธุรกิจก่อสร้างในปี 2552 คาดว่า มูลค่าการลงทุนด้านก่อสร้าง ณ
ราคาคงที่ซึ่งเป็นเครื่องชี้ที่สะท้อนปริมาณกิจกรรมด้านการก่อสร้างน่าจะค่อนข้างใกล้เคียงกับปีก่อน
โดยอาจมีอัตราการขยายตัวร้อยละ 1.2
ซึ่งเป็นผลจากการขยายตัวของการก่อสร้างภาครัฐเป็นสำคัญ
แต่จากภาวะราคาวัสดุและต้นทุนการก่อสร้างที่ลดลงในปีนี้
คาดว่าจะส่งผลให้มูลค่าการลงทุนในด้านก่อสร้าง (ราคาปีปัจจุบัน) อยู่ที่ 743,400 ล้านบาท
ลดลงร้อยละ 5.5 เทียบกับ 786,634 ล้านบาทในปีก่อนหน้า

สำหรับแนวโน้มอุตสาหกรรมก่อสร้างภาคเอกชนในปี 2553 มีทิศทางการฟื้นตัวดีขึ้น
โดยมีปัจจัยสนับสนุนจากประเด็นด้านการเปลี่ยนแปลงมาตรการและกฎหมายบางด้าน เช่น
การเปลี่ยนแปลงหลักเกณฑ์บ้านบีโอไอ และการแก้ไขพระราชบัญญัติ (พ.ร.บ.)
การประกอบกิจการค้าปลีกค้าส่ง เป็นต้น

การก่อสร้างประเภทที่อยู่อาศัย: สำหรับการก่อสร้างที่อยู่อาศัยน่าจะมีการปรับตัวดีขึ้นทุกๆ
กลุ่มอย่างค่อยเป็นค่อยไป ตามสภาวะเศรษฐกิจที่มีสัญญาณการฟื้นตัวเป็นลำดับ
อีกทั้งการตัดสินใจซื้อที่อยู่อาศัยในช่วงไตรมาสแรกของปี 2553
เพื่อใช้ประโยชน์จากมาตรการลดหย่อนค่าธรรมเนียมการทำธุรกรรมอสังหาริมทรัพย์ที่จะสิ้นสุดลงในวันที่
28 มีนาคม 2553 นอกจากนี้
การก่อสร้างที่อยู่อาศัยทั้งแนวราบและแนวสูงจะได้รับปัจจัยบวกจากการปรับเงื่อนไขของโครงการบ้านบีโอไอ
ซึ่งลดข้อจำกัดในการเข้าถึงสิทธิประโยชน์ทางภาษี
โดยจะส่งผลให้ผู้ประกอบการสามารถพัฒนาโครงการให้สอดคล้องกับต้นทุนและความต้องการของตลาดในปัจจุบัน
จึงคาดว่าจะให้มีการแข่งขันในตลาดที่อยู่อาศัยราคาระดับกลางและล่างมากยิ่งขึ้น ทั้งนี้
บีโอไอได้ปรับหลักเกณฑ์เฉพาะในพื้นที่เขตกรุงเทพฯ และปริมณฑล (พื้นที่เขต 1)
สำหรับกรณีการก่อสร้างอาคารชุด และบ้านแถวหรือบ้านเดียว จะต้องมีราคาจำหน่ายไม่เกิน 1
ล้านบาท และ 1.2 ล้านบาทต่อหน่วย (รวมค่าที่ดิน) จากเดิมราคาไม่เกิน 6 แสนบาท
จึงอาจทำให้ผู้ประกอบการหันมาเน้นหนักในการพัฒนาโครงการแนวราบมากขึ้น
ขณะที่การพัฒนาที่อยู่อาศัยประเภทคอนโดมิเนียมอาจชะลอลงจากความต้องการที่ถูกดูดซับออกไปจำนวนมากจากโครงการที่เกิดขึ้นในช่วงปี
2550-2552 .

การก่อสร้างประเภทพาณิชยกรรม: มีทิศทางที่ดีขึ้นในปี 2553
ซึ่งจะเห็นได้จากความเคลื่อนไหวและการลงทุนขยายสาขาของธุรกิจค้าปลีกตั้งแต่ช่วงครึ่งหลังของปี
2552 โดยเน้นไปที่รูปแบบร้านค้าขนาดเล็ก และคอมมูนิตี้มอลล์
เพื่อรองรับความต้องการของผู้บริโภคที่ฟื้นตัว
อีกทั้งการรุกขยายสาขารูปแบบดิสเคานท์สโตร์ที่มีขนาดเล็กลงในหลายรูปแบบขึ้นเพื่อให้สอดรับกับการขยายตัวของชุมชนในพื้นที่ต่างๆ
และอาจมีการเร่งขยายสาขาธุรกิจค้าปลีกก่อนที่จะมีการประกาศใช้ร่างพ.ร.บ.การประกอบธุรกิจปลีกค้าส่ง
ซึ่งอาจกำหนดและควบคุมการลงทุนของกลุ่มค้าปลีกขนาดใหญ่ และกลุ่มร้านสะดวกซื้อ เช่น
กำหนดหลักเกณฑ์ของพื้นที่ของโครงการขนาดใหญ่ให้อยู่นอกพื้นที่ชุมชน การขออนุญาตเพื่อขยายสาขา
เป็นต้น

การก่อสร้างประเภทอุตสาหกรรม และอื่นๆ: อาจยังชะลอตัวต่อไป
เนื่องจากระดับการบริโภคและการลงทุนภาคเอกชนยังไม่ฟื้นตัวดี
และกำลังการผลิตส่วนเกินที่ยังคงสูงอยู่ จึงยังไม่มีความจำเป็นเร่งด่วนที่ต้องขยายการลงทุน
รวมทั้งนักลงทุนยังมีความกังวลเกี่ยวกับการฟื้นตัวทางเศรษฐกิจ
ขณะที่บางภาคอุตสาหกรรมต้องเผชิญกับปัญหากฎเกณฑ์
และกฎระเบียบของภาครัฐที่มีการเปลี่ยนแปลงและขาดความชัดเจน โดยเฉพาะในประเด็นเรื่อง
ปัญหาสิ่งแวดล้อม สุขภาพ และชุมชน
ซึ่งจะส่งผลกระทบให้ระงับการก่อสร้างโครงการที่กำลังดำเนินอยู่ และการลงทุนใหม่ๆ

ปี 2553 การลงทุนภาครัฐหนุนโดยโครงการไทยเข้มแข็ง
การลงทุนภาครัฐได้ถูกคาดหวังให้เป็นแรงขับเคลื่อนสำคัญของการก่อสร้างโดยรวม
จนกว่าเศรษฐกิจจะมีการฟื้นตัวอย่างมีเสถียรภาพ
ซึ่งจะผลักดันการก่อสร้างภาคเอกชนให้เติบโตได้ต่อไป โดย คาดว่าโครงการลงทุนขนาดเล็กภายใต้
SP2 ที่พร้อมที่จะดำเนินการจะยังเป็นปัจจัยผลักดันธุรกิจก่อสร้างช่วงต้นปี
ซึ่งส่วนใหญ่เป็นโครงการขนาดเล็กที่กระจายไปทั่วประเทศ เช่น โครงการบริหารจัดการ
จัดหาแหล่งน้ำ และเพิ่มพื้นที่ชลประทาน โครงการพัฒนาทางหลวง และโครงการถนนไร้ฝุ่น
จึงน่าจะส่งผลบวกต่อผู้รับเหมารายย่อยทั่วประเทศ นอกจากนี้ ความชัดเจนในโครงการลงทุน SP2
อื่นๆ ที่มีมากขึ้นตามลำดับก็จะส่งผลดีต่อการก่อสร้างภาครัฐเช่นกัน ซึ่งคณะรัฐมนตรี (ครม.)
ได้อนุมัติการจัดสรรเงินกู้ภายใต้พระราชกำหนด (พ.ร.ก.)
ให้อำนาจกระทรวงการคลังกู้เงินเพื่อฟื้นฟูและเสริมสร้างความมั่นคงทางเศรษฐกิจ พ.ศ.2552 แล้ว
อย่างไรก็ตาม ในส่วนโครงการพื้นฐานขนาดใหญ่นั้น
กว่าที่จะเริ่มต้นได้อย่างเร็วน่าจะเป็นช่วงครึ่งหลังของปี เนื่องจากจะต้องผ่านขั้นตอนต่างๆ อีก
ซึ่งโครงการระบบขนส่งมวลชนรูปแบบราง คาดว่าโครงการรถไฟฟ้าสายสีม่วง ช่วงบางซื่อ-บางใหญ่
จะสามารถเริ่มต้นก่อสร้างได้ก่อน

แนวโน้มธุรกิจก่อสร้างในปี 2553 แม้ว่าภาพรวมธุรกิจก่อสร้างในปี 2553
น่าจะกลับมาขยายตัวค่อนข้างดี จากปัจจัยหนุนต่างๆ ที่กล่าวมาข้างต้น อย่างไรก็ตาม
ธรุกิจก่อสร้างยังคงต้องเผชิญปัจจัยเสี่ยงในหลายด้าน ได้แก่ ปัจจัยความไม่แน่นอนทางการเมือง
รวมทั้งการเบิกจ่ายงบประมาณของหน่วยงานภาครัฐ
อีกทั้งความกังวลเกี่ยวกับการฟื้นตัวของเศรษฐกิจไทยและเศรษฐกิจโลก นอกจากนี้
อาจต้องเผชิญกับต้นทุนวัสดุก่อสร้างที่มีแนวโน้มปรับตัวสูงขึ้นตามทิศทางราคาน้ำมันและสินค้าโภคภัณฑ์
รวมทั้งการแย่งชิงทรัพยากรสำหรับก่อสร้างโครงการลงทุนภาครัฐ
ประกอบกับภาวะเงินเฟ้อและอัตราดอกเบี้ยที่มีทิศทางปรับเพิ่มขึ้นด้วย นอกจากนี้ ยังมีปัญหาหลักเกณฑ์
และกฎระเบียบของภาครัฐที่ขาดความชัดเจนในประเด็นปัญหาสิ่งแวดล้อม สุขภาพ และชุมชน
จะส่งผลต่อความเชื่อมั่นของนักลงทุน
ส่วนการกำหนดประเภทกิจการที่ดำเนินกิจการหรือกิจกรรมที่อาจส่งผลร้ายแรงต่อสิ่งแวดล้อม
สุขภาพและชุมชน อาจครอบคลุมไปถึงโครงการลงทุนในโครงสร้างพื้นฐานบางสาขา
จึงอาจส่งผลให้การลงทุนของรัฐบางประเภทล่าช้าออกไป

การลงทุนในการก่อสร้างภาครัฐในปี 2553 นี้ อาจมีอัตราการขยายตัว ณ ราคาคงที่ประมาณร้อยละ
3.5-8.0 ขณะที่การก่อสร้างภาคเอกชนอาจขยายตัวร้อยละ 2.5-5.0
ส่งผลให้มูลค่าการลงทุนด้านการก่อสร้างโดยรวม ณ ราคาคงที่ ขยายตัวประมาณร้อยละ 3.0-6.5
สำหรับมูลค่าตลาดการก่อสร้าง เนื่องจากต้นทุนค่าก่อสร้างมีแนวโน้มที่จะเพิ่มขึ้นค่อนข้างมากในปี
2553 ส่งผลให้มูลค่าการลงทุนด้านก่อสร้าง ณ ราคาปีปัจจุบันอาจเพิ่มขึ้นมาอยู่ที่
819,000-847,000 ล้านบาท หรือเติบโตร้อยละ 10.0-14.0

โดยสรุปอุตสาหกรรมก่อสร้างในปี 2553 มีแนวโน้มที่จะขยายตัวได้ดีขึ้น
โดยการลงทุนก่อสร้างภาครัฐถูกคาดหวังว่าจะเป็นปัจจัยที่จะช่วยผลักดันการก่อสร้างโดยรวม
อย่างไรก็ตาม การก่อสร้างภาคเอกชนในกลุ่มที่อยู่อาศัยและพาณิชย
กรรมมีแนวโน้มขยายตัวได้จากประเด็นด้านการเปลี่ยนแปลงมาตรการและกฎหมายบางด้าน ได้แก่
การปรับเงื่อนไขของโครงการบ้านบีโอไอให้ครอบคลุมบ้านระดับราคาไม่เกิน 1.2 ล้านบาท
และคอนโดมิเนียมระดับราคาไม่เกิน 1 ล้านบาท จากเดิมที่มีราคาเกิน 6 แสนบาท
ซึ่งน่าจะทำให้ราคาที่อยู่อาศัยในโครงการดังกล่าวลดลงได้
จึงอาจส่งผลให้ตลาดที่อยู่อาศัยระดับราคาปานกลางและล่างทั้งแนวราบและคอนโดมิเนียมน่าจะคึกคักมากขึ้น
ขณะที่การแก้ไข
พ.ร.บ.การประกอบธุรกิจค้าปลีกค้าส่งอาจมีผลให้มีการเร่งลงทุนขยายสาขาของธุรกิจค้าปลีกก่อนที่พ.ร.บ.ดังกล่าวจะมีผลบังคับใช้
ส่วนการก่อสร้างในภาคอุตสาหกรรมยังต้องใช้เวลาในการฟื้นตัว
เนื่องจากกำลังการผลิตส่วนเกินที่ยังคงสูงอยู่
และบางอุตสาหกรรมยังเผชิญปัญหาความไม่ชัดเจนด้านกฎระเบียบของภาครัฐเกี่ยวกับโครงการลงทุนที่อาจส่งผลกระทบต่อสิ่งแวดล้อม
สุขภาพ และชุมชน สำหรับโครงการลงทุนภาครัฐ
คาดว่าโครงการลงทุนขนาดเล็กของรัฐที่พร้อมที่จะดำเนินการได้จะยังเป็นปัจจัยผลักดันธุรกิจก่อสร้างในช่วงครึ่งปีแรก
สำหรับโครงการใหม่ที่เป็นโครงการพื้นฐานขนาดใหญ่นั้น
กว่าที่จะเริ่มต้นได้อย่างเร็วน่าจะเป็นช่วงครึ่งหลังของปี ซึ่งในส่วนของระบบขนส่งมวลชนรูปแบบราง
คาดว่าโครงการรถไฟฟ้าสายสีม่วง ช่วงบางซื่อ-บางใหญ่ น่าจะเริ่มการก่อสร้างได้ก่อน
ขณะที่โครงการอื่นๆ

ทั้งนี้ปัจจัยด้านเสถียรภาพทางการเมืองยังปัจจัยเสี่ยงสำคัญต่อธุรกิจการก่อสร้างที่ยังต้องพึ่งพิงการลงทุนก่อสร้างจากภาครัฐเป็นสำคัญ
รวมทั้งความต่อเนื่องของการฟื้นตัวทางเศรษฐกิจไทยและเศรษฐกิจโลก
ที่ควรติดตามความเคลื่อนไหวอย่างต่อเนื่อง คาดว่าการลงทุนด้านการก่อสร้าง ณ ราคาคงที่ ในปี
2553 จะมีอัตราการขยายตัวประมาณร้อยละ 3.0-6.5
ส่วนมูลค่าตลาดก่อสร้างมีแนวโน้มที่จะปรับเพิ่มขึ้นมากจากผลของต้นทุนค่าก่อสร้างที่จะเพิ่มขึ้น
โดยคาดว่ามูลค่าการลงทุนด้านการก่อสร้าง ณ ราคาปีปัจจุบันจะอยู่ที่ 819,000-847,000 ล้านบาท
หรือเติบโตร้อยละ 10.0-14.0

การแข่งขัน ในปี 2552
บริษัทที่ประกอบธุรกิจก่อสร้างและเป็นสมาชิกของสมาคมอุตสาหกรรมก่อสร้างไทย (Thai
Contractors Association) มีจำนวนประมาณ 600 แห่ง
ซึ่งส่วนมากจะเป็นผู้ประกอบการขนาดเล็ก
ในขณะที่บริษัทที่ประกอบธุรกิจก่อสร้างขนาดใหญ่หรือขนาดใกล้เคียงกับบริษัท
และมีศักยภาพในการแข่งขันกับบริษัทมีประมาณ 10 ราย
เมื่อเปรียบเทียบจำนวนผู้ประกอบการและปริมาณงานก่อสร้างในปัจจุบันผู้บริหารประเมินว่า
ระดับการแข่งขันของอุตสาหกรรมก่อสร้างอยู่ในระดับสูง
ในการรับงานก่อสร้างทั้งภาครัฐบาลและเอกชน โดยปกติจะใช้วิธีประกวดราคา
ซึ่งจะคัดเลือกผู้รับเหมาที่เสนอราคาต่ำสุด
ซึ่งปัจจัยหลักที่มีผลกระทบต่อความสามารถในการกำหนดราคา คือ ความสามารถในการจัดหาวัตถุดิบ
และการบริหารต้นทุนโครงการก่อสร้างที่มีประสิทธิภาพ ทั้งนี้ บริษัทมีฐานะทางการเงินที่แข็งแกร่ง
และไม่เคยผิดนัดชำระหนี้กับบริษัทค้าวัสดุก่อสร้าง ทำให้บริษัทมีอำนาจต่อรองกับบริษัทค้าวัสดุก่อสร้าง
นอกจากนี้บริษัทยังมีคณะผู้บริหาร และทีมงานวิศวกรที่ประสบการณ์ และความชำนาญในธุรกิจก่อสร้าง
ทำให้บริษัทมีความสามารถในการบริหารต้นทุนโครงการก่อสร้างที่มีประสิทธิภาพ

3.2.3 การจัดหาผลิตภัณฑ์หรือบริการ

ขั้นตอนการดำเนินงานของบริษัท

1. คัดเลือกโครงการก่อสร้างเพื่อเข้าร่วมประมูล

คณะผู้บริหารของบริษัทจะคัดเลือกโครงการก่อสร้างเพื่อเข้าร่วมประมูล โดยจะคำนึงถึงปัจจัยต่างๆ
เช่น ผลตอบแทนที่คาดว่าจะได้รับ
ความน่าเชื่อถือและความสามารถในการชำระเงินเจ้าของโครงการ ประเภทและขนาดโครงการ
ระยะเวลาการดำเนินงาน ปริมาณงานก่อสร้างที่ยังไม่ได้ส่งมอบของบริษัท แหล่งเงินทุน
และความพร้อมของบุคลากรเป็นต้น

2. ติดต่อขอรับเอกสารสำหรับการเสนอราคา

เมื่อโครงการก่อสร้างผ่านการคัดเลือกจากคณะผู้บริหาร
ฝ่ายการตลาดของบริษัทจะทำหน้าติดต่อขอรับเอกสารสำหรับการเสนอราคา ซึ่งจะประกอบไปด้วย
เอกสารแบบก่อสร้าง และข้อกำหนดต่างๆของโครงการ

3. ประเมินราคาก่อสร้าง

การประเมินราคาก่อสร้างเป็นขั้นตอนที่สำคัญซึ่งจะมีผลกระทบต่อกำไรของบริษัท
ซึ่งหากบริษัททำการประเมินราคาสูงเกินไปจะทำให้บริษัทไม่ได้รับงานก่อสร้าง
และหากบริษัททำการประเมินราคาต่ำเกินไปอาจทำให้บริษัทได้งานก่อสร้างแต่ประสบปัญหาขาดทุน
ดังนั้น บริษัทจึงให้ความสำคัญกับการประเมินราคาก่อสร้าง
โดยบริษัทจะสำรวจสถานที่ก่อสร้างเพื่อสรุปรูปแบบและวิธีการก่อสร้างที่เหมาะสม นอกจากนี้
บริษัทจะตรวจสอบราคาวัสดุก่อสร้าง เครื่องมือ ค่าแรง และค่าใช้จ่ายอื่นๆ
รวมทั้งบริษัทจะวิเคราะห์ราคาประมูลที่สามารถแข่งขันได้
หลังจากนั้นฝ่ายพัฒนาสัญญาจะจัดทำเอกสารประกวดราคา และแผนการดำเนินงาน
แล้วจัดส่งให้คณะผู้บริหารตรวจสอบและพิจารณาอนุมัติเพื่อนำเสนอลูกค้าต่อไป

4. ดำเนินการก่อสร้าง

ภายหลังบริษัทได้รับงานก่อสร้างจากลูกค้า
ฝ่ายพัฒนาสัญญาจัดการประชุมร่วมกับผู้อำนวยการโครงการ (Project Director)
และผู้จัดการโครงการ (Project Manager) เพื่อส่งมอบสัญญาก่อสร้าง
และเอกสารประกวดราคาให้ผู้จัดการโครงการ ซึ่งเป็นผู้รับผิดชอบการบริหารจัดการโครงการ
และบริษัทจะจัดสรรเครื่องมือและอุปกรณ์ก่อสร้าง รวมทั้งพนักงานรายวันตามความเหมาะสม
นอกจากนี้ บริษัทจะว่าจ้างผู้รับเหมาช่วงสำหรับงานบางประเภท ได้แก่ งานเสาเข็ม
งานติดตั้งระบบไฟฟ้าและระบบประปา งานโครงหลังคาเหล็ก และงานอลูมิเนียม
ซึ่งบริษัทจะว่าจ้างผู้รับเหมาช่วงที่อยู่ในรายชื่อผู้รับเหมาช่วงที่ได้รับการอนุมัติจากคณะผู้บริหาร
ซึ่งจะพิจารณาว่าจ้างจากปัจจัยต่างๆ ได้แก่ ราคาว่าจ้าง ระยะเวลาการทำงาน ผลงานในอดีต
ความรับผิดชอบในการทำงาน และความมั่นคงทางการเงิน โดยผู้รับเหมาช่วงของงานประเภทต่างๆ
ที่ดำเนินงานกับบริษัทมาอย่างต่อเนื่องมีจำนวนดังนี้ ผู้รับเหมาช่วงงานเสาเข็มมีจำนวน 3 ราย
ผู้รับเหมาช่วงงานติดตั้งระบบไฟฟ้ามีจำนวน 3 ราย ผู้รับเหมาช่วงงานติดตั้งระบบประปามีจำนวน 3
ราย ผู้รับเหมาช่วงงานโครงหลักคาเหล็กมีจำนวน 4 ราย และผู้รับเหมาช่วงงานอลูมิเนียมมีจำนวน
6 ราย ทั้งนี้ ผู้อำนวยการโครงการ (Project Director) จะเป็นผู้ให้คำปรึกษาวิธีการก่อสร้าง
การบริหารจัดการโครงการ และแก้ไขปัญหาต่างๆ

5. ติดตามผลงาน

ผู้จัดการโครงการจะทำหน้าที่ตรวจสอบความถูกต้องของการก่อสร้าง
และจัดส่งรูปภาพเพื่อแจ้งความคืบหน้าในการก่อสร้างให้กับผู้อำนวยการโครงการทุกวัน
รวมทั้งจัดส่งรายงานความคืบหน้าในการก่อสร้างประจำเดือนโดยเปรียบเทียบความคืบหน้าของการก่อสร้างกับแผนการก่อสร้าง
และเปรียบเทียบค่าใช้จ่ายที่เกิดขึ้นจริงกับค่าใช้จ่ายที่ประเมินไว้
ซึ่งหากการก่อสร้างมีความล่าช้ากว่าแผนงานมาก
หรือโครงการใดมีค่าใช้จ่ายจริงมากกว่าค่าใช้จ่ายที่ประเมินไว้มาก
รวมทั้งผู้ว่าจ้างแก้ไขเปลี่ยนแปลงแบบก่อสร้าง
ผู้จัดการโครงการจะประชุมร่วมกับผู้อำนวยการโครงการเพื่อวางแผนแก้ไข และกำหนดแผนงานใหม่
ทั้งนี้ ผู้อำนวยการโครงการจะเข้าตรวจเยี่ยมสถานที่ก่อสร้างเป็นประจำทุกสัปดาห์

6. ส่งมอบงาน

เมื่อโครงการก่อสร้างแล้วเสร็จบริษัทจะแจ้งไปยังผู้ว่าจ้างให้เข้ามาตรวจรับงาน
ซึ่งหากมีข้อบกพร่องบริษัทจะดำเนินการแก้ไขงาน
เมื่อบริษัทได้แก้ไขข้อบกพร่องต่างๆจนเป็นที่พอใจของผู้ว่าจ้าง ผู้ว่าจ้างจะรับมอบงานก่อสร้าง ทั้งนี้
โดยปกติบริษัทจะรับประกันผลงานเป็นระยะเวลา 1 ปี

  การจัดหาวัตถุดิบหรือผลิตภัณฑ์

วัตถุดิบหลักในการก่อสร้าง ได้แก่ ปูนซีเมนต์ คอนกรีต และเหล็กเส้น อุปกรณ์หลักในการก่อสร้าง
ได้แก่ เครน ไม้แบบ และนั่งร้าน
ฝ่ายจัดซื้อที่สำนักงานใหญ่เป็นผู้จัดซื้อวัตถุดิบหรืออุปกรณ์จากผู้ผลิตโดยตรงหรือผู้จัดจำหน่ายรายใหญ่
ซึ่งฝ่ายจัดซื้อของบริษัทจะพิจารณาจาก ราคา คุณภาพ ระยะเวลาในการจัดส่ง
และกำหนดการชำระเงิน นอกจากนี้ ในบางครั้งบริษัทจะทำสัญญาสั่งซื้อเหล็กเส้นล่วงหน้าประมาณ 1
ถึง 2 เดือน และสั่งซื้อปูนซีเมนต์ล่วงหน้าทั้งโครงการ
เพื่อลดความเสี่ยงจากความผันผวนของราคาวัตถุดิบ
ซึ่งการสั่งซื้อดังกล่าวบริษัทจะสั่งซื้อกับผู้ผลิตหรือผู้จัดจำหน่ายที่มีความน่าเชื่อถือ
และมีฐานะทางการเงินดีเท่านั้น ด้านการจัดหาแรงงานรายวันบริษัทจะจัดหาแรงงานชาวไทย
ซึ่งบริษัทมีการจัดอบรมเพื่อพัฒนาฝีมือแรงงานอย่างสม่ำเสมอ
สำหรับแรงงานที่ก่อสร้างโครงการในจังหวัดชายแดนภาคใต้บริษัทจะจัดหาแรงงานจากส่วนกลางในอัตราพิเศษ
เพื่อป้องกันปัญหาผู้ก่อการร้ายแฝงตัว

ในปี 2551
บริษัทจัดซื้อวัตถุดิบและอุปกรณ์ในการก่อสร้างจากผู้ผลิตและผู้จัดจำหน่ายภายในประเทศทั้งหมด
และบริษัทไม่ได้จัดซื้อวัตถุดิบหรืออุปกรณ์จากผู้ผลิตหรือผู้จัดจำหน่ายรายใดรายหนึ่งมากกว่าร้อยละ 30
ของยอดการสั่งซื้อทั้งหมด

3.  ผลกระทบต่อสิ่งแวดล้อม

บริษัทมีการจัดการวัสดุที่เหลือจากการก่อสร้างโดยการนำไปทิ้งในสถานที่ที่ได้รับอนุญาต
และบริษัทปฏิบัติตามกฎหมายด้านสิ่งแวดล้อมที่เกี่ยวข้องอย่างเคร่งครัดมาโดยตลอด
ทำให้นับตั้งแต่บริษัทเปิดดำเนินการมา
บริษัทไม่เคยได้รับการตักเตือนหรือการเสียค่าปรับจากหน่วยงานของรัฐเกี่ยวกับสิ่งแวดล้อม

4.  งานที่ยังไม่ได้ส่งมอบ

  รายละเอียดงานที่ยังไม่ได้ส่งมอบของบริษัท ณ วันที่ 31 ธันวาคม 2552 มีรายละเอียด ดังนี้

หน่วย: ล้านบาท

+------------------+------------------+----------------+--------------+
| ชื่อโครงการ        | เจ้าของโครงการ    | ระยะเ          | ม            |
|                  |                  | วลาการดำเนินงาน | ูลค่าการก่อสร้าง |
|                  |                  |                |              |
|                  |                  |                | คงเหลือ       |
+==================+==================+================+==============+
| 1.               | ม.               | 28 เม.ย. 51 ถึง | 11.39        |
| อาคารเรียนแ       | นราธิวาสราชนครินทร์ | 18 พ.ค. 53     |              |
| ละปฎิบัติการคณะวิทยา |                  |                |              |
| ศาสตร์และเทคโนโลยี |                  |                |              |
| ม.               |                  |                |              |
| นราธิวาสราชนครินทร์ |                  |                |              |
+------------------+------------------+----------------+--------------+
| 2. Index Living  | บ.อินเด็กซ์ลิฟวิ่งมอลล์ | 2 พ.ค. 51 ถึง 2 | 1.30         |
| Mall สาขาบางนา   | จำกัด             | มี.ค. 53        |              |
+------------------+------------------+----------------+--------------+
| 3.               | ม                | 14 ก.ค. 51 ถึง  | 215.37       |
| อ                | หาวิทยาลัยรามคำแหง | 30 ธ.ค. 53     |              |
| าคารวิทยาการจัดการ |                  |                |              |
| 14 ชั้น ม.รามคำแหง |                  |                |              |
+------------------+------------------+----------------+--------------+
| 4. งานอาคาร      | โ                | 1 ต.ค. 51 ถึง   | 1.81         |
| คสล.4 ชั้น         | รงเรียนอัสสัมชัญธนบุรี | 28 พ.ค. 52     |              |
| รร.อัสสัมชัญธนบุรี    |                  |                |              |
+------------------+------------------+----------------+--------------+
| 5. อาคารวิทยบริการ | ม.               | 19 ก.พ. 52 ถึง  | 15.21        |
|                  | นราธิวาสราชนครินทร์ | 26 มี.ค. 53     |              |
+------------------+------------------+----------------+--------------+
| 6.               | ม.               | 19 ก.พ. 52 ถึง  | 37.62        |
| อาคา             | นราธิวาสราชนครินทร์ | 21 ม.ค. 54     |              |
| รคณะวิทยาการจัดการ |                  |                |              |
+------------------+------------------+----------------+--------------+
| 7.               | บจก. เชฟรอน      | 1 ก.ค. 52 ถึง   | 256.29       |
| ก่อสร้า            | (ประเทศไทย)      | 01 ก.ค. 53     |              |
| งศูนย์ขนส่งทางอากาศ |                  |                |              |
| Chevron Thailand |                  |                |              |
+------------------+------------------+----------------+--------------+
| 8.               | ม.ราชภัฎอุดรธานี    | 11 มิ.ย. 52 ถึง  | 64.92        |
| กลุ่มอาคารปฎิบ      |                  | 30 ก.ค. 54     |              |
| ัติการทางวิทยาศาสตร์ |                  |                |              |
| วิทยาเขตสามพร้าว   |                  |                |              |
+------------------+------------------+----------------+--------------+
| 9.               | ม.ราชภัฎอุดรธานี    | 15 ก.ย. 52 ถึง  | 72.25        |
| อาคารหอพักนักศึกษาศ |                  | 12 พ.ค. 53     |              |
| ูนย์การศึกษาสามพร้าว |                  |                |              |
+------------------+------------------+----------------+--------------+
| 10.              | รพ.              | 10 ก.ค. 52 ถึง  | 46.36        |
| อา               | นราธิวาสราชนครินทร์ | 7 ม.ค. 54      |              |
| คารเรียนและห้องสมุด |                  |                |              |
| 3 ชั้น             |                  |                |              |
| และอาคารหอพัก 5   |                  |                |              |
| ชั้น               |                  |                |              |
+------------------+------------------+----------------+--------------+
| 11.              | ม.               | 1 เม.ย. 52 ถึง  | 2.13         |
| ง                | นราธิวาสราชนครินทร์ | 17 มี.ค. 53     |              |
| านระบบสาธารณูปโภค |                  |                |              |
+------------------+------------------+----------------+--------------+
| 12. อาคาร        | บมจ.เอเชี่ยน       | 1 ส.ค. 52 ถึง   | 150.22       |
| Life@Ladprao 18  | พร็อพเพอร์ตี้        | 30 เม.ย. 54    |              |
| (อาคารชุดพักอาศัย)  | ดีเวลลอปเม้นท์      |                |              |
+------------------+------------------+----------------+--------------+
| 13.              | ท                | 8 ก.ย. 52 ถึง 8 | 312.58       |
| งานต่อเติมความ     | ่าอากาศยานนราธิวาส | ส.ค. 54        |              |
| ยาวทางวิ่งลานกลับลำ |                  |                |              |
| ลานจอดเครื่องบิน    |                  |                |              |
| แ                |                  |                |              |
| ละระบบไฟฟ้าสนามบิน |                  |                |              |
+------------------+------------------+----------------+--------------+
| 14.              | รพ.พัทลุง          | 18 ต.ค. 50 ถึง  | 115.40       |
| อา               |                  | 13 มิ.ย. 53     |              |
| คารบริการบำบัดรักษา |                  |                |              |
| 5 ชั้น รพ.พัทลุง     |                  |                |              |
+------------------+------------------+----------------+--------------+
| 15. อาคารบริการ   | รพ.ระยอง         | 11 มี.ค. 52 ถึง  | 392.59       |
| 12 ชั้น            |                  | 8 ก.พ. 56      |              |
+------------------+------------------+----------------+--------------+
| 16. Royal        | Phnom Penh       | 7 มี.ค. 51 ถึง 6 | 46.48        |
| Hospital Phnom   | Medical Services | มิ.ย. 52        |              |
| Penh             | Co., Ltd.        |                |              |
+------------------+------------------+----------------+--------------+
|                  |                  |                |              |
+------------------+------------------+----------------+--------------+
| รวม              |                  |                | 1,741.99     |
+------------------+------------------+----------------+--------------+
|                  |                  |                |              |
+------------------+------------------+----------------+--------------+

3.5 งานที่บริษัทประมูลได้แล้ว

บริษัทมีโครงการที่ประมูลงานได้แล้ว จากเดือน มกราคม 2552 ถึงเดือน ธันวาคม 2552
มีรายละเอียดดังนี้

หน่วย: ล้านบาท

  ---------------------------------------------------------------------------------------------
  ชื่อโครงการ                          เจ้าของโครงการ        ระยะเวลาการดำเนินงาน   มูลค่าการก่อสร้าง
  ---------------------------------- -------------------- --------------------- ---------------
  1. อาคารวิทยบริการ                   ม.นราธิวาสราชนครินทร์   19 ก.พ. 52 ถึง 26 มี.ค. 91.10
                                                          53                    

  2. อาคารวิทยาการจัดการ               ม.นราธิวาสราชนครินทร์   19 ก.พ. 52 ถึง 21 ม.ค. 125.87
                                                          54                    

  3. งานต่อเติมความยาวทางวิ่งลานกลับลำ    ท่าอากาศยานนราธิวาส    8 ก.ย. 52 ถึง 8 ส.ค.   474.15
  ลานจอดเครื่องบินและระบบไฟฟ้าสนามบิน                          54                    

  4. งานระบบสาธารณูปโภค               ม.นราธิวาสราชนครินทร์   1 เม.ย. 52 ถึง 17 มี.ค. 49.90
                                                          53                    

  5. กลุ่มอาคารปฎิบัติการทางวิทยาศาสตร์     ม.ราชภัฎอุดรธานี        11 มิ.ย. 52 ถึง 30 ก.ค. 103.50
                                                          54                    

  6. อาคารเรียนและห้องสมุด 3 ชั้น         รพ. นราธิวาสราชนครินทร์ 10 ก.ค. 52 ถึง 7 ม.ค.  66.80
  และอาคารหอพัก 5 ชั้น                                       54                    

  7. ก่อสร้างศูนย์ขนส่งทางอากาศ Chevron   บจก. เซพรอน          1 ก.ค. 52 ถึง 01 ก.ค.  452.61
  Thailand                           ประเทศไทย            53                    

  8. อาคาร Life@Ladprao 18           บมจ.เอเชี่ยน พร็อพเพอร์ตี้ 1 ส.ค. 52 ถึง 30 เม.ย. 232.00
  (อาคารชุดพักอาศัย)                    ดีเวลลอปเม้นท์          54                    

  9.                                 ม.ราชภัฎอุดรธานี        15 ก.ย. 52 ถึง 12 พ.ค. 103.00
  อาคารหอพักนักศึกษาศูนย์การศึกษาสามพร้าว                        53                    

  10. อาคารผู้ป่วย 264 เตียง             โรงพยาบาลระยอง       -                     202.80

  11. อาคารโรงพยาบาลคณะแพทยศาสตร์     ม.นราธิวาสราชนครินทร์   15 ม.ค. 53 ถึง 22 ส.ค. 249.80
                                                          55                    

  12. อาคารคณะพยาบาลศาสตร์            ม.นราธิวาสราชนครินทร์   15 ม.ค. 53 ถึง 27 ต.ค. 119.90
                                                          54                    

  13. อาคารเรียนมัธยม                  โรงเรียนอัสสัมชัญระยอง   4 ม.ค. 53 ถึง 4 ธ.ค.   64.00
                                                          53                    

  14. อาคารหอพักนักกีฬา โครงการช้างเผือก  โรงเรียนอัสสัมชัญธนบุรี    1 พ.ค. 52 ถึง 28 ต.ค.  8.00
                                                          52                    

                                                                                

  รวม                                                                           2,343.43
  ---------------------------------------------------------------------------------------------